Maribor, 10.9.2018

Spoštovani,

vljudno vabljeni na delavnico

“Medijski nastop za znanstvenike – javna podoba, komuniciranje z novinarji in poznavanje uredniških politik, celostne veščine nastopa pred elektronskimi mediji«,

ki bo potekala v ponedeljek, 17. 9. 2018 s pričetkom ob 9.00 uri, v obsegu 8 pedagoških ur v dvorani Borisa Podrecce, Univerze v Mariboru, Slomškov trg 15, Maribor.

Prijave zbiramo na e-naslovu: ern@um.si do zasedbe prostih mest(25).

Vabilo je namenjeno:

- raziskovalcem oz. pedagoškim sodelavcem,

- doktorskim študentom,

- sodelavcem s področja komuniciranja z javnostmi,

ki sodelujejo na projektu “Varni z znanostjo” (akronim SAWE).

Pridobljena znanja in veščine vam bodo v pomoč pri:

- oblikovanju poljudnoznanstvenih sporočil, tako da jih bodo mediji in splošna javnost lahko zlahka razumeli,

- razumevanju in usvajanju spretnosti pripovedovanja zgodb skozi pisna in govorna sporočila znanstvenih vsebin,

- spretnosti javnega nastopanja širši laični javnosti in medijem, ozaveščanje o pomenu govorice telesa pri tem,

- razumevanju medijev in uredniške politike.

Poleg navedenega boste na delavnici obdelali še odgovore na naslednja vprašanja:

kako se spontano obnašati v javnosti,

kako ostati zbran in odločen pri kriznem komuniciranju,

kako se dobro pripraviti na nastop v javnosti in upoštevati želeni časovni okvir,

kako zasnovati in peljati tiskovno konferenco,

kako in koliko se znanstvenik pojavlja&uveljavlja na družbenih omrežjih,

kako odkriti moč izrečene besede in moč drugih sporočil govorice telesa,

kako osvojiti orožja v bojevanju za pozornost poslušalcev in jih ves čas držati v napetosti,

kako prepoznati svoj lastni, izvirni govorni slog,

kako najti v sebi voljo do govorjenja in nastopanja,

kako obvladovati tremo in druge težave pri izpostavitvah oziroma javnem govorjenju in nastopanju,

kako si pridobiti zaupanje in naklonjenost s pristnostjo in spontanostjo obnašanja ,

kako govoriti jasno, razločno, čisto, prijetno, s poudarki, z naravno govorico telesa, vključevanjem humorja in izločanjem mašil,

kako ustvariti prijeten in verodostojen prvi vtis z izborom pravih besed v pravem trenutku,

kako se izuriti v iznajdljivosti, veščini premisleka in se pravilno odzivati na vsakršno dogajanje,

kako se pripraviti na srečanje z novinarji,

kako zasnovati, osveževati in negovati stike z novinarji ter voditi ažurno »AD REMO«,

kako nastopati pred žarometi, mikrofoni in kamerami,

kako podati ustrezne izjave, sodelovati v intervjujih in drugih televizijskih (radijskih) dogodkih,

kako prepoznati posebnosti radijskega in televizijskega medija in

kako uporabiti moč interneta in selitev komunikacije na družabna omrežja.

O izvajalcu:

Dr. Zdravko Zupanič je vodilni predavatelj v Šoli retorike Z&Z Je strokovnjak s trideset letnimi izkušnjami pri treningih javnega nastopanja in učinkovitega pojavljanja govorcev v elektronskih medijih in sporazumevanju v javnosti, z znatno bibliografijo in znanstveno izobrazbo.

Šola retorike Z&Z prehaja v petindvajseto leto delovanja. V tem času so izvedli preko 4200 izobraževalnih dogodkov in urili preko 32 000 udeležencev. V gospodarstvu sodelujejo z večino najuglednejših ustanov, kot gostujoči predavatelji pa so sodelavci Šole retorike Z&Z predavali in izvajali delavnice na mnogih fakultetah in visokih šolah, v Sloveniji in izven nje. Sodelujejo z državno upravo z visokim poslovnim svetom in svetujejo najvplivnejšim javnim govorcem.

S prijaznimi pozdravi,

Brigita Krsnik Horvat

za konzorcij “Varni z znanostjo”